laion/Wikipedia-Exotic huggingface dataset:
ডেন ভিলাস

ডেন জেমস ভিলাস (ইংরেজি: Dane Vilas; জন্ম: ১০ জুন, ১৯৮৫) জোহানেসবার্গের ট্রান্সভাল প্রদেশে জন্মগ্রহণকারী দক্ষিণ আফ্রিকার ক্রিকেটার। বর্তমানে ডেন ভিলাস ঘরোয়া ক্রিকেটে কেপ কোবরাজে খেলছেন। ৩০ মার্চ, ২০১২ তারিখে ভারত ক্রিকেট দলের বিপক্ষে তার টুয়েন্টি২০ আন্তর্জাতিকে অভিষেক ঘটে। ভিলাসের টেস্ট অভিষেক ঘটে বাংলাদেশের বিপক্ষে ৩০ জুলাই ২০১৫ তারিখে। তিনি এই ম্যাচে উইকেট-রক্ষকের দায়িত্ব পালন করেন। "Dane Vilas to make debutin 2nd Test against Bangladesh"। thesportscampus.com। ২০১৭-০৮-২১ তারিখে মূল থেকে আর্কাইভ করা। সংগ্রহের তারিখ ২০১৫-০৭-৩১।  "South Africa tour of Bangladesh, 2nd Test: Bangladesh v South Africa at Dhaka"। espncricinfo। সংগ্রহের তারিখ ২০১৫-০৭-৩১।  সাইমন হারমার দক্ষিণ আফ্রিকা জাতীয় ক্রিকেট দল ২০১৫ দক্ষিণ আফ্রিকা ক্রিকেট দলের বাংলাদেশ সফর ক্রিকেট প্রবেশদ্বার ক্রিকেটআর্কাইভে ডেন ভিলাস (সদস্যতা প্রয়োজনীয়) (ইংরেজি) ইএসপিএনক্রিকইনফোতে ডেন ভিলাস (ইংরেজি)
ম্যাসিডনের দ্বিতীয় আলকেতাস

দ্বিতীয় আলকেতাস (গ্রিক: Ἀλκέτας; খ্রিস্টপূর্ব পঞ্চম শতাব্দী) ম্যাসিডন শাসনকারী আর্গিয়াদ রাজবংশের একাদশ রাজা ছিলেন। দ্বিতীয় আলকেতাস আর্গিয়াদ রাজবংশের দশম রাজা প্রথম আলেকজান্ডার জ্যেষ্ঠ পুত্র ছিলেন। ৪৫৪ খ্রিস্টপূর্বাব্দে পিতার মৃত্যুর পর তিনি ম্যাসিডনের সিংহাসনে আরোহণ করেন। মদাসক্ত এই শাসক পরবর্তী ছয় বছর রাজত্ব করার পর তার ভ্রাতুষ্পুত্র প্রথম আর্কেলাওস তাকে হত্যা করেন। এর ফলে পরবর্তী শাসক হিসেবে তার ভ্রাতা ও তার হত্যাকারী প্রথম আর্কেলাওসের পিতা দ্বিতীয় পেরদিক্কাস ম্যাসিডনের সিংহাসনে আরোহণ করেন। পরবর্তী গবেষণায় অবশ্য এই তথ্যের সত্যতা নিয়ে যথেষ্ট প্রশ্নচিহ্ন দেখা দিয়েছে। এথেন্সে ৪৪০ খ্রিস্টপূর্বাব্দ নাগাদ সময়ের একটি শিলালিপির ভাঙা টুকরো উদ্ধার হয়েছে, যেখানে ম্যাসিডন থেকে এথেন্সে কাঠ সরবরাহের একটি চুক্তির উল্লেখ আছে। এই চুক্তিতে ম্যাসিডনের পক্ষে চুক্তিকারক হিসেবে প্রথমে পেরদিক্কাস ও দ্বিতীয়স্থানে আলকেতাসের নাম পাওয়া যায়। এর থেকে অনেক ঐতিহাসিকেরই সন্দেহ যে আসলে দ্বিতীয় পেরদিক্কাসই ছিলেন জ্যেষ্ঠ ভ্রাতা ও পিতা প্রথম আলেকজান্ডারের মৃত্যুর পর তিনিই রাজা হয়েছিলেন। দ্বিতীয় আলকেতাসের আরেক ভাই ফিলিপের মতোই রাজ্যের একটা অংশের শাসক নিযুক্ত হন। তবে পেরদিক্কাসের প্রতিনিধি হিসেবেই তিনি রাজত্ব করতেন। এমনকী তার ভ্রাতুষ্পুত্র প্রথম আর্কেলাওস যখন রাজা হন, তখনও তিনি বেঁচে ছিলেন। বিখ্যাত গ্রিক ঐতিহাসিক ডিওডোরাস তার লেখা বিবলিওথেকা হিস্তোরিকাতে (৬০ - ৩০ খ্রিস্টপূর্বাব্দ) প্রথম পেরদিক্কাস থেকে দ্বিতীয় ফিলিপ পর্যন্ত ম্যাসিডনীয় রাজাদের যে তালিকা পেশ করেছেন, তাতেও বর্তমান ঐতিহাসিকদের এই বিকল্প তত্ত্বই সমর্থিত হয়। Plato's Gorgias (Translated by Benjamin Jowett) - The Internet Classics Archive Paul Lachlan Mackendrick (১৯৮০), The North African Stones Speak, UNC Press, আইএসবিএন 0-8078-4942-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Geyer, Fritz. "Makedonian bis zur Thronbesteigung Philipps II".Historische Zeitschrift. Beihefte. Vol. 19 (1930). JSTOR পৃঃ - ৫০ - ৫২. সংগৃহীত ১ আগস্ট, ২০১৫। Hermann Bengtson ed. Die Verträge der griechisch-römischen Welt von 700 bis 338 v. Chr. (Die Staatsverträge des Altertums. Vol. 2). 2., durchgesehene und ergänzte Auflage. Beck, München 1975, আইএসবিএন ৩-৪০৬-০৪২১৪-৭, পৃঃ - ১০৯। Malcolm Errington: Geschichte Makedoniens. Von den Anfängen bis zum Untergang des Königreiches. Beck, München 1986, C. H. Beck, আইএসবিএন ৩-৪০৬-৩১৪১২-০
তারিণীপ্রসন্ন মজুমদার

তারিণীপ্রসন্ন মজুমদার (১৯ মে ১৮৯২ - ১৫ জুন ১৯১৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি পুলিসের গ্রেপ্তার এড়াতে বহুদিন আত্মগোপন করে ছিলেন। পুলিশ তাকে গ্রেপ্তারের জন্য কুমিল্লার এক বাড়ি ঘেরাও করলে পুলিসকে ফাঁকি দিয়ে একটি রিভলভার ও একটি পিস্তলসহ সরে পড়েন। পুনর্বার কলকাতায় ভবানিপুরের বাড়িতে পুলিস ধরতে এলে দোতলা থেকে লাফিয়ে পড়ে পা ভাঙেন, কিন্তু খোঁড়া ভিক্ষুকের অভিনয় করে পুলিস বেষ্টনী থেকে চলে যেতে সক্ষম হন। এরপর ঢাকায় আত্মগোপন করেন এবং সেখানকার কলতাবাজারের বিপ্লবী ঘাঁটি পুলিশ ১৫ জুন, ১৯১৮ তারিখে শেষ রাত্রে ঘিরে ফেললে তিনি গুলি বিনিময়ের ফলে মারাত্মক ভাবে আহত হন এবং সেখানেই মারা যান। তার সঙ্গী নলিনীকান্ত বাগচী আহত হন এবং সেই দিনই ঢাকা জেলে মারা যান। মৃত্যুর পূর্বে পুলিশের অত্যাচার সত্ত্বেও তারা কেউ নিজেদের নাম পর্যন্ত বলেননি। এই লড়াইতে একজন পুলিশ নিহত এবং অনেকে আহত হয়েছিল। তার আশ্রয়দাতা চৈতন্য দে-র ১০ বছর কারাদণ্ড হয়। তারিণীপ্রসন্ন মজুমদারের জন্ম কুমিল্লা জেলার কালিনগরে। তার বাবার নাম নবীনচন্দ্র মজুমদার। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৭২, ৩৪৭, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৪।
পূর্ণচন্দ্র দাস

পূর্ণচন্দ্র দাস (১ জুন, ১৮৯৯ - ৪ মে, ১৯৫৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি বঙ্গবাসী কলেজের লেখাপড়া পরিত্যাগ করে মাদারিপুরে ১৯১০ সালে "মাদারিপুর সমিতি" নামে একটি ব্রিটিশ বিরোধী বিপ্লবী দল গঠন করেন। ১৯১৪-১৫ সনে তিনি বাঘা যতীনের সঙ্গে কাজ করেন। বালেশ্বরের ট্রেঞ্চযুদ্ধে বাঘা যতীনের চারজন পার্শ্বচর তারই দলের (মাদারিপুর সমিতি) কর্মী ছিলেন। বাঘা যতীনের এই চারজন পার্শ্বচর ছিলেন চিত্তপ্রিয় রায়চৌধুরী, যতীশ পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ১৯১৩ সালে ফরিদপুর ষড়যন্ত্র মামলায় পূর্ণচন্দ্র গ্রেপ্তার হন এবং কিছুদিন পর মুক্তি পান। কিন্তু ১৯১৪ সনে ভারত-রক্ষা আইনে ধৃত হয়ে ১৯২০ সাল পর্যন্ত জেলে আটক থাকেন। পরে তিনি নেতাজী সুভাষচন্দ্রের নবগঠিত ফরওয়ার্ড ব্লকের সঙ্গে যুক্ত হন এবং ১৯৪০ সালে পুনরায় গ্রেপ্তার হয়ে ১৯৪৬ সালে মুক্তি পান। দেশ বিভাগের পর দলীয় রাজনীতি ত্যাগ করেন এবং কলকাতায় উদ্বাস্তু পুনর্বাসন বোর্ডের সদস্য হয়ে বাস্তুহারাদের কল্যাণে তৎপর হন। ১৯৫৬ সালে বালিগঞ্জে সুবোধ নামে এক প্রাক্তন বিপ্লবীর ছুরিকাঘাতে তার মৃত্যু ঘটে। তিনি জেলে মোট ২৭ বছর আটক ছিলেন। ২ বছর পলাতক অবস্থায় ছিলেন। তিনি ৩৩ দিন অনশন ধর্মঘট করেছিলেন। পূর্ণচন্দ্র দাসের জন্ম মাদারিপুর জেলার রাজৈর উপজেলার সমাজ ইশিবপুরে। তার বাবার নাম কাশীনাথ দাস। ১৯১০ সনে তিনি মাদারিপুর হাই স্কুল থেকে ম্যাট্রিক পাস করে কলকাতার বঙ্গবাসী কলেজে লেখাপড়া শুরু করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৯৬-৩৯৭, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৩, ২২৩, ২৭৮।
পেস্তা বাদাম

পেস্তা বাদাম (ইংরেজি: Pistachio) (বৈজ্ঞানিক নাম Pistacia vera) একপ্রকার বাদাম। এই গাছ ছোট এবং পর্নমোচী Deciduous, মধ্য এশিয়া জাত। পেস্তা বাদামের রঙ সবুজাভ, হাল্কা গন্ধ এবং ভালো সংরক্ষণ গুনের জন্য, অধিক জনপ্রিয় এবং এই কারণেই অন্যান্য বাদামের তুলনায় এই বাদাম অনেক দামী। পেস্তা বাদামের খোলা বা খোলস পাতলা হয়। বাদামগুলি যখন পরিপক্ব হয়, তখন এই খোলসটি নিজে থেকেই একপাশে ফেটে যায়। ফলে তখন শাঁস খুব সহজেই বার করে নেওয়া যায়। শাঁসটি একটা পাতলা লালচে বাদামী রঙের আবরনে মোড়া থাকে, এই আবরনকে পেল্লিকেল Pellicel বলা হয়। এই খোসাটি ছাড়িয়ে দিলে, বাদামটি সবুজ বর্নের হয়। পেস্তা বাদাম ভারতবর্ষে উৎপন্ন হয় না। তবে এদেশে এই বাদামের বিপুল প্রচলন আছে। ইরান, চীন, আফগানিস্তান ও অন্যান্য দেশ থেকে অধিক পরিমানে আমদানী করা হয়। পেস্তা বাদামের সবুজ রঙের জন্য, খাবার সাজানোর কাজে প্রচুর পরিমানে ব্যবহার করা হয়। বিশেষত দামী দামী খাবারের প্লেট সাজানোর কাজেও ব্যবহার করা হয়।। মিষ্টি, আইস্ক্রিম , পুডিং ইত্যাদিতে বানানোর উপকরন হল পেস্তা বাদাম। এছাড়া নোনতা ও স্যাঁকা পেস্তা বাদাম ভীষন জনপ্রিয়। পেস্তা বাদামের থেকে তৈরী তেল চর্ম রোগের ওষুধ হিসাবেও ব্যবহার করা হয়। পেস্তা বাদামের তৈরী ফিরনি, যা পেস্তা বাদাম দিয়ে সাজানো হয়েছে। পেস্তা বাদামের তৈরী মিষ্টি। Shadaksharaswamy, N. Shakuntala Manay, M. (১৯৯৫)। Foods : facts and principles। New Delhi: New Age International Ltd.। আইএসবিএন 978-81-224-2215-3।  "Top Production - Pistachios, 2010"। FAO। ২০১১। ১৩ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৫।  উইকিমিডিয়া কমন্সে Pistachio সংক্রান্ত মিডিয়া রয়েছে।
সাভার পৌরসভা

সাভার পৌরসভা ঢাকা বিভাগের ঢাকা জেলার অন্তর্গত সাভার উপজেলার একটি প্রশাসনিক অঞ্চল যা রাজধানী ঢাকার সবচেয়ে কাছের পৌরসভা হিসেবে বিবেচিত। ১৯৯২ সালে সাভার পৌরসভা গঠিত হয়। এটি একটি প্রথম শ্রেণির পৌরসভা। উত্তরে - ঘোড়াদিয়া, মল্লিরটেক, টেউটি, বনপুকুর দক্ষিণে - কর্ণপাড়া, ব্যাংক টাউন পূর্বে - ধরেন্ডা মৌজা, বনগাঁও ইউনিয়ন পশ্চিমে - বংশী ও ধলেশ্বরী নদী সাভার পৌরসভার ভাগলপুরে একটি খেলার মাঠ পৌরসভার পাশ দিয়ে প্রবাহিত হয়েছে বংশী নদী সাভার কাঁচাবাজার বাসস্ট্যান্ড সাভার পৌরসভা - সাভারবার্তা২৪.কম (সংগৃহীতঃ০১ ডিসেম্বর, ২০১৬) Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং
বিশ্ব বন্ধুত্ব দিবস

বন্ধুত্বের সম্পর্ক এক মানুষকে আরেকজনের সঙ্গে মনের বন্ধনে আবদ্ধ করে। সমমনা লোকেরাই সফলভাবে বন্ধুত্ব গড়ে তুলতে পারেন। এটা আমাদের জীবনের বিভিন্ন পর্যায়ে গড়ে উঠতে পারে। সাধারণত একই বয়স, চিন্তাধারা এবং একই মেজাজের মধ্যে বন্ধুত্ব গড়ে উঠে। অবশ্য বর্তমান দিনে বন্ধুত্ব বয়সের সাথে সম্পর্কযুক্ত নাও হতে পারে। জাতিসংঘের সাধারণ পরিষদ ৩০ জুলাই তারিখটিকে বিশ্ব বন্ধুত্ব দিবস হিসেবে স্বীকৃতি দিয়েছে। বন্ধুত্বের সম্পর্ককে খানিকটা আলাদা করে মূল্যায়ন করার জন্যই প্রতি বছর আগস্ট মাসের প্রথম রবিবারে সারা বাংলাদেশে বিশ্ব বন্ধুত্ব দিবস পালন করা হয়। বন্ধু দিবস ঘোষণার উত্‍পত্তি বা কারণ ঠিক কী তা সঠিকভাবে বলা মুশকিল। তবে তত্‍কালীন রাজনৈতিক ও সামাজিক অবস্থা অর্থাৎ‍ প্রথম বিশ্বযুদ্ধের ভয়াবহতা, বিশৃঙ্খলা ও হিংস্রতা মানুষের মধ্যে অনেকটাই বন্ধ‍ুর অভাব তৈরি করেছিলো বলে অনেকের অভিমত। ফলে রাষ্ট্রীয়ভাবে বন্ধু দিবস পালন করার ধারণা এসেছিল বলে অনেকে মনে করেন। এক সূত্র অনুযায়ী, বন্ধু দিবসের শুরু হয়েছিলো অনেক আগে। ১৯১৯ সালে আগস্টের প্রথম রোববার বন্ধুরা নিজেদের মধ্যে কার্ড, ফুল, উপহার বিনিময় করতো। ১৯১০ সালে জয়েস হলের প্রতিষ্ঠিত হলমার্ক কার্ড বন্ধু দিবস পালনের রীতিকে আরও এক ধাপ এগিয়ে নিয়েছিলো। আবার জানা যায়, ১৯৩৫ সালে আমেরিকার সরকার এক ব্যক্তিকে হত্যা করেছিল। দিনটি ছিল আগস্টের প্রথম শনিবার। তার প্রতিবাদে পরদিন ওই ব্যক্তির এক বন্ধু আত্মহত্যা করেন। এরপর থেকে জীবনের নানা ক্ষেত্রে বন্ধুদের অবদানের প্রতি সম্মান জানাতে আমেরিকান কংগ্রেসে ১৯৩৫ সালে আগস্টের প্রথম রোববারকে বন্ধু দিবস হিসেবে পালনের সিদ্ধান্ত নেয়। সেই থেকেই বন্ধুত্ব দিবস শীঘ্রই এটি খুব জনপ্রিয় হয়ে ওঠে এবং আন্তর্জাতিক বন্ধুত্ব দিবস এর রুপ লাভ করে। ১৯৫৮ সালের ২০ জুলাই, 'ওয়ার্ল্ড ফ্রেন্ডশিপ ক্রুসেড (World Friendship Crusade) এর প্রতিষ্ঠাতা “Dr. Ramón Artemio Bracho” বন্ধুদের সঙ্গে প্যারাগুয়ের পুয়ের্তো পিনাসকোতে (নদীর তীরে একটি শহর যা উত্তর Asuncion, Paraguay থেকে প্রায় ২০০ মাইল দূরে অবস্থিত) এক নৈশভোজে এ প্রস্তাব উত্থাপন করেন। সে রাতেই এই প্রতিষ্ঠানটি প্রতিষ্ঠা পায় এবং ৩০ জুলাই বিশ্বব্যাপী বন্ধু দিবস পালনের জন্য জাতিসংঘে প্রস্তাব পাঠায়। প্রায় ৫৩ বছর পর, ২০১১ সালের ২৭ জুলাই জাতিসংঘের সাধারণ পরিষদে ৩০ জুলাইকে “বিশ্ব বন্ধু দিবস” হিসেবে নির্ধারণ করা হয়। বন্ধু দিবস বিভিন্ন দেশে বিভিন্ন তারিখে পালন করা হয়। তবে এখনও বাংলাদেশ-ভারতসহ বিশ্বের বিভিন্ন দেশে আগষ্টের প্রথম রোববারই বন্ধু দিবস হিসেবে পালিত হয়ে আসছে। আবার কোনো কোনো দেশে ৮ এপ্রিল বন্ধু দিবস হিসেবে পালন করা হয়। "বিশ্ব বন্ধু দিবস"। Gban'S & You (ইংরেজি ভাষায়)। ২০২০-০৭-৩০। ২০২০-১০-২০ তারিখে মূল থেকে আর্কাইভ করা। সংগ্রহের তারিখ ২০২০-১০-১৯।  "দৈনিক ইত্তেফাক বিশ্ব বন্ধুত্ব দিবস"। ৪ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৫।  "বন্ধু"। Gban'S & You (ইংরেজি ভাষায়)। ২০২০-০৮-০২। ২০২০-১০-২১ তারিখে মূল থেকে আর্কাইভ করা। সংগ্রহের তারিখ ২০২০-১০-১৯।  "ফ্রেন্ডশিপ ডে কবে? বিশ্ব বন্ধুত্ব দিবস কবে থেকে পালন করা হয়?"। Gban'S & You (ইংরেজি ভাষায়)। ২০২০-০৬-০১। ২০২০-১০-১৯ তারিখে মূল থেকে আর্কাইভ করা। সংগ্রহের তারিখ ২০২০-১০-১৯।  "ONU aprobó 30 de julio como Día de la Amistad"। ultimahora.com (স্পেনীয় ভাষায়)। সংগ্রহের তারিখ ২০২০-১০-১৯।
১৯৭৫

উইকিমিডিয়া কমন্সে ১৯৭৫ সংক্রান্ত মিডিয়া রয়েছে। ১৯৭৫ গ্রেগরীয় বর্ষপঞ্জীর ২০শ শতাব্দীর একটি সাধারণ বছর। ২৫ মার্চ - সৌদি আরবের বাদশাহ ফয়সল তার ভ্রাতুস্পুত্র যুবরাজ আবদুল আজিজের গুলিতে রিয়াদের রাজপ্রাসাদে নিহত হন। ১৫ আগস্ট - বঙ্গবন্ধু শেখ মুজিবুর রহমান সপরিবারে সামরিক বাহিনীর কতিপয় জুনিয়র কর্মকর্তার দ্বারা নিহত হন। ১ জানুয়ারি -নিয়ামুর রশিদ বাংলাদেশের সাবেক ক্রিকেটার। ৯ মার্চ - হুয়ান সেবাস্তিয়ান ভেরন আর্জেন্টিনার সাবেক ফুটবলার। ৪ জুন - ক্যালিফোর্নিয়ার অ্যাঙ্গেলিস-এ অ্যাঞ্জেলিনা জোলির জন্ম। ৮ জুন - শিল্পা শেঠী ভারতীয় চলচ্চিত্র অভিনেত্রী। ৯ জুন - অ্যান্ড্রু সাইমন্ডস অস্ট্রেলিয়ান ক্রিকেটার। ৯ জুন - সোহেল আব্বাস পাকিস্তানের হকি খেলোয়াড়। ৩০ জুলাই - তাজিন আহমেদ, বাংলাদেশী অভিনেত্রী, সাংবাদিক ও উপস্থাপক। ৩১ জুলাই - অ্যান্ড্রু হল দক্ষিণ আফ্রিকার সাবেক ক্রিকেটার। সেপ্টেম্বর ২৮ - স্টুয়ার্ট ক্লার্ক, অস্ট্রেলিয়ান ক্রিকেটার। ১৯ নভেম্বর - সুস্মিতা সেন ভারতীয় অভিনেত্রী ২৫ মার্চ - ফয়সাল বিন আবদুল আজিজ সৌদি আরবের বাদশা। ২৪ জুলাই - অরুণাচল বসু একজন বাঙালি কবি এবং অনুবাদক ১৫ আগস্ট - শেখ মুজিবুর রহমান বাংলাদেশের সাবেক রাষ্ট্রপতি। ১৮ আগস্ট - শওকত আলী বাংলাদেশের ভাষা আন্দোকারীদের একজন। ৩১ অক্টোবর - বিখ্যাত গায়ক শচীন দেব বর্মনের মৃত্যু। ৩ নভেম্বর - মুহাম্মদ মনসুর আলী বাংলাদেশের সাবেক প্রধানমন্ত্রী। আবুল হাসনাত মোহাম্মদ কামারুজ্জামান বাংলাদেশের সাবেক শিল্পমন্ত্রী ও তৎকালীন আ’লীগ সভাপতি। তাজউদ্দীন আহমদ বাংলাদেশের সাবেক প্রধানমন্ত্রী। সৈয়দ নজরুল ইসলাম বাংলাদেশের প্রথম অস্থায়ী রাষ্ট্রপতি। ৭ নভেম্বর - খালেদ মোশাররফ বাংলাদেশের বীর উত্তম খেতাবপ্রাপ্ত মুক্তিযোদ্ধা ও সামরিক বাহিনীর অফিসার। পদার্থবিদ্যা - অউ নিলস বোর, বেন রয় মোটেলসন, জেমস রেইনওয়াটার রসায়ন - জন ওয়ারকাপ কর্নফোর্থ, ভ্লাদিমির প্রেলগ চিকিৎসাবিজ্ঞান - হাওয়ার্ড এম টেমিন, রেনেটো ডালবেক্কো, ডেভিড ব্যাল্টিমোর সাহিত্য - ইউজেনিও মনতালে শান্তি - আন্দ্রে শাখারভ অর্থনীতি - লিওনিদ ক্যান্টোরোভিচ, টজেল্লিং কোপমানস
ডেরেক মারে

ডেরেক ল্যান্স মারে (ইংরেজি: Deryck Murray; জন্ম: ২০ মে, ১৯৪৩) ত্রিনিদাদ ও টোবাগোর পোর্ট অব স্পেনে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও কার্যকরী ডানহাতি ব্যাটসম্যান ছিলেন ডেরেক মারে। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর সদস্য থাকাকালে দলের অধিনায়কত্ব করেছেন তিনি। ইংল্যান্ডের কাউন্টি চ্যাম্পিয়নশীপে ওয়ারউইকশায়ারের প্রতিনিধিত্ব করেন। ক্রিকেট বিশ্বকাপের প্রথম ও দ্বিতীয় শিরোপা বিজয়ী ওয়েস্ট ইন্ডিজ দলের সদস্য ছিলেন। কুইন্স রয়্যাল কলেজে অধ্যয়ন করেন। বিদ্যালয়ে থাকাকালীন ত্রিনিদাদ ও টোবাগো জাতীয় ক্রিকেট দলে প্রথম খেলার সুযোগ লাভ করেন। দলে তিনি উইকেট-রক্ষকের দায়িত্বে ছিলেন। ১৯৭৬ থেকে ১৯৮১ সময়কালে ত্রিনিদাদ ও টোবাগো দলের অধিনায়কের দায়িত্ব পালন করেন। এরপর তিনি নটিংহাম বিশ্ববিদ্যালয় ও কেমব্রিজের জিসাস কলেজে পড়াশোনা করেছেন। এসময়েই তিনি কেমব্রিজ ব্লু লাভ করেন। এছাড়াও ১৯৬৭ সালে কেমব্রিজ বিশ্ববিদ্যালয় ক্রিকেট ক্লাবের অধিনায়কত্ব করেন। ১৯৭০-এর দশকে অ্যান্ডি রবার্টস, মাইকেল হোল্ডিং, জোয়েল গার্নার ও কলিন ক্রফটের ন্যায় প্রথিতযশা ফাস্ট বোলারদের বল রক্ষার্থে উইকেটের পিছনে সফলভাবে মোকাবেলা করেছেন তিনি। সমগ্র খেলোয়াড়ী জীবনে ৬২ টেস্টে অংশ নিয়ে ১৮৯টি টেস্ট ডিসমিসালে নিজেকে জড়িয়ে রাখেন মারে। ২০ বছর বয়সে প্রথমবারের মতো ওয়েস্ট ইন্ডিজ দলে খেলার জন্য মনোনীত হন। ১৯৬৩ সালে ফ্রাঙ্ক ওরেলের নেতৃত্বাধীন সিরিজে রেকর্ডসংখ্যক ২৪ ডিসমিসালে অংশ নেন। এছাড়াও দলে মাঝারি সারির ব্যাটসম্যান হিসেবে মাঠে নামতেন। কিন্তু টেস্টে কোন সেঞ্চুরি করতে ব্যর্থ হয়েছেন। ১৯৭৫ সালে ভারতের বিপক্ষে তিনি তার সর্বোচ্চ টেস্ট রান ৯১ তোলেন। তবে ক্লাইভ লয়েডের (২৪২*) সাথে ২৫০ রানের মূল্যবান জুটি গড়েন। ১৯৭৫ ও ১৯৭৯ সালের ক্রিকেট বিশ্বকাপের প্রথম দুই শিরোপা বিজয়ী ওয়েস্ট ইন্ডিজ দলের সদস্য ছিলেন। দলে তিনি সহঃ অধিনায়কের দায়িত্বে ছিলেন তিনি। এছাড়াও, ১৯৭৯ সালে তৎকালীন বিখ্যাত অধিনায়ক ক্লাইভ লয়েডের অনুপস্থিতিতে একটি টেস্টে দলকে নেতৃত্ব দেন। ১৯৭৩ সালে প্রতিষ্ঠিত ওয়েস্ট ইন্ডিজ প্লেয়ার্স অ্যাসোসিয়েশনের প্রতিষ্ঠাতা সভাপতি রোহন কানহাইয়ের সাথে প্রতিষ্ঠাতা সম্পাদকের দায়িত্ব পালন করেন তিনি। ১৯৭৮ থেকে ১৯৮৯ সময়কালে ত্রিনিদাদ ও টোবাগোর বৈদেশিক সম্পর্ক বিভাগে কূটনীতিবিদের দায়িত্ব পালন করেন। মার্কিন যুক্তরাষ্ট্রের নিউইয়র্কে ফিফথ কমিটিতে সহঃ সভাপতি ও প্রোগ্রাম এন্ড কো-অর্ডিনেশন বিষয়ক কমিটিতে সভাপতি ছিলেন তিনি। ১৯৯২ সালে তিনটি একদিনের আন্তর্জাতিকে ম্যাচ রেফারি হিসেবে খেলা পরিচালনার সাথে সম্পৃক্ত ছিলেন মারে। বর্তমানে তিনি ত্রিনিদাদ ও টোবাগো ক্রিকেট বোর্ডের সভাপতি হিসেবে দায়িত্ব পালন করছেন। ক্রিকেটের বাইরে ত্রিনিদাদ ও টোবাগো ট্রান্সপারেন্সি ইনস্টিটিউটের সভাপতিত্ব করছেন যা দুর্নীতি বিরোধী সংগঠন ট্রান্সপারেন্সি ইন্টারন্যাশনালের স্থানীয় শাখা। ১৯৬৭ সালে তিনি ‘মরিন’ নাম্নী এক রমণীর পাণিগ্রহণ করেন। তাদের সংসারে ‘মাইকেল’ ও ‘নাইজেল’ নামে দুই পুত্র রয়েছে। "Players profile of Deryck Murray"। sportarchivestt। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৫।  Murray, Deryck। "History"। West Indies Players Association। সংগ্রহের তারিখ ২৭ জুলাই ২০১১।  কার্ল হুপার ১৯৭৫ ক্রিকেট বিশ্বকাপ দলসমূহ ক্রিকেট বিশ্বকাপের পাঁচ-উইকেট প্রাপ্তির তালিকা ইএসপিএনক্রিকইনফোতে ডেরেক মারে (ইংরেজি) ক্রিকেটআর্কাইভে ডেরেক মারে (সদস্যতা প্রয়োজনীয়) (ইংরেজি) ওয়েস্ট ইন্ডিজ ক্রিকেট বোর্ডে ডেরেক মারে
কুশাং শেরপা

কুশাং শেরপা (ইংরেজি: Kushang Sherpa) (জন্ম ১৫ই ফেব্রুয়ারি ১৯৬৫) একজন ভারতীয় পর্বতারোহী, যিনি বিশ্বের প্রথম মানুষ হিসেবে মাউন্ট এভারেস্ট শৃঙ্গ তিনদিক দিয়ে আরোহণ করে বিশ্বরেকর্ড করেন। কুশাং শেরপা ১৯৬৫ খ্রিষ্টাব্দের ১৫ই ফেব্রুয়ারি নেপালের মাকালু অঞ্চলে জন্মগ্রহণ করেন। যখন তার চৌদ্দ বছর বয়স, সেই সময় একটি অভিযাত্রী দল ওনার গ্রামের পাশ দিয়ে যাচ্ছিল, তখন কুশাং মালবাহকের কাজ করার জন্য তাদের সাথে পালিয়ে যান। তিনি বিশ্বের প্রথম মানুষ যিনি কম্পাসের তিনটি দিক দিয়ে এভারেস্ট আরোহণ করেন বিশ্বরেকর্ড করেন।। তিনি ১৯৯৩ খ্রিষ্টাব্দের ১০ই মে এভারেস্টের দক্ষিণ-পূর্ব শৈলশিরা বরাবর, ১৯৯৬ খ্রিষ্টাব্দে ১৭ই মে উত্তর-পূর্ব শৈলশিরা বরাবর, ১৯৯৮ খ্রিস্টব্দের ২৮শে মে দক্ষিণ-পূর্ব শৈলশিরা বরাবর এবং ১৯৯৯ খ্রিষ্টাব্দের ২৮শে মে দুর্গম পূর্ব দিকের খাংসুং ফেস ধরে মাউন্ট এভারেস্ট আরোহণ করেন। কুশাং দোরজি শেরপা বর্তমানে ভারতের পশ্চিমবঙ্গ রাজ্যের দার্জিলিং শহরে বসবাস করেন এবং দার্জিলিঙের হিমালয়ান মাউন্টেনিয়ারিং ইনস্টিটিউট এ প্রশিক্ষক হিসাবে কর্মরত। কুশাং শেরপা মোট পাঁচবার এভারেস্ট শৃঙ্গ জয় করেন। ১৯৯৩ খ্রিষ্টাব্দের ১০ই মে প্রথমবার এভারেস্টের দক্ষিণ-পূর্ব শৈলশিরা বরাবর ১৯৯৬ খ্রিষ্টাব্দের ১৭ই মে উত্তর-পূর্ব শৈলশিরা বরাবর। ১৯৯৮ খ্রিস্টব্দের ২৮শে মে দক্ষিণ-পূর্ব শৈলশিরা বরাবর । ১৯৯৯ খ্রিষ্টাব্দের ২৮শে মে দুর্গম পূর্ব দিকের খাংসুং ফেস ধরে মাউন্ট এভারেস্ট আরোহণ করেন। ২০০৩ খ্রিষ্টাব্দের শেষবার এভারেস্ট শৃঙ্গ জয় করেন। "The Sherpas of Everest Series"। সংগ্রহের তারিখ =১ আগস্ট ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "everest-60-facts-about-the-worlds-tallest-mountain"। সংগ্রহের তারিখ =১ আগস্ট ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "The Summit: Faith Beyond Everest's Death Zone By Eric Alexander"। পৃষ্ঠা 159।
ভালদিভিয়া সংস্কৃতি

চাভিন সংস্কৃতি যদি এক অর্থে কারাল-সুপে সভ্যতার উত্তরাধিকার বহন করে থাকে, লাস ভেগাস সংস্কৃতির সরাসরি উত্তরাধিকার বর্তায় ভালদিভিয়া সংস্কৃতির উপর। তবে এই দুই প্রাচীন সংস্কৃতি সময়ের হিসেবে পরস্পর সরাসরি যুক্ত ছিল না, বরং একের বিলোপ ও অপরের উদ্ভবের মধ্যে প্রায় ৬০০ বছরের ব্যবধান পরিলক্ষিত হয়। বর্তমান ইকুয়েডরের গুয়াইয়াস প্রদেশের সান্তা এলেনা উপদ্বীপের ভালদিভিয়া শহরের কাছে নব্যপ্রস্তরযুগীয় এই সংস্কৃতির কেন্দ্রগুলি প্রথম আবিস্কৃত হয়েছিল বলে তার এই নাম। খ্রিস্টপূর্ব ৩৫০০ - ১৮০০ অব্দের মধ্যে ইকুয়েডরের পশ্চিম উপকূল বরাবর এই সংস্কৃতির বিকাশ ঘটে। সেই হিসেবে এই সংস্কৃতি ছিল দক্ষিণে বিকশিত ও উন্নত কারাল সভ্যতারই সমসাময়িক। তবে কারাল সভ্যতার মতো এখানে কোনও বৃহৎ শহর গড়ে ওঠা বা জটিল প্রশাসনিক কর্মকাণ্ডের তেমন নিদর্শন পাওয়া যায় না। গুয়াইয়াস, লস রিওস, মানাবি এবং এল ওরো প্রভৃতি প্রদেশে লা সেন্তিনেলা, লা লোরা, পুয়েব্লো নুয়েভো, সান ইসিদ্রো, সান পাবলো, প্রভৃতি স্থানে এই সভ্যতার প্রায় ১৫০টি কেন্দ্র খুঁজে পাওয়া গেছে। ইকুয়েডরীয় প্রত্নতত্ত্ববিদ এমিলিও এস্ত্রাদা ১৯৫৬ সালে প্রথম এই সংস্কৃতির নিদর্শন আবিষ্কার করেন। এরা মৃৎপাত্র তৈরি করতে জানতো; এদের তৈরি মৃৎপাত্রগুলিতে প্রথমদিকে সুক্ষতার যথেষ্ট অভাব পরিলক্ষিত হলেও ক্রমে ক্রমে এরা এতে খুবই দক্ষ হয়ে ওঠে। পরবর্তী সময়ে তৈরি এদের রঙীন, পালিশযুক্ত ও সুক্ষ কারুকার্যতে পরিপূর্ণ পাত্রগুলি তার সাক্ষ বহন করে। এদের জীবনযাত্রার মূল ভিত্তি ছিল কৃষি ও মৎসশিকার। মেইজ, কাসাভা, বিনস, স্কোয়াশ, তুলো, প্রভৃতি ছিল তাদের প্রধান ফসল। সমুদ্র উপকূল, খাঁড়ি ও নদী থেকে তারা মাছও ধরতো। তুলো থেকে তারা কাপড় তৈরি করতো। ভালদিভিয়ার মানুষের থাকার জায়গারও একটি অদ্ভুত বৈশিষ্ট্য আছে। কোনও একটি জায়গাকে কেন্দ্র করে সাধারণত বৃত্তাকারে বা উপবৃত্তাকারে বাড়িগুলিকে সাজিয়ে তাদের বসতিগুলি গড়ে উঠেছিল। এখনও পর্যন্ত আবিষ্কৃত সবচেয়ে বড় ভালদিভীয় বসতিটি প্রায় ১০ হেক্টর জমির উপর গড়ে উঠেছিল। সেখানে যতদূর সম্ভব প্রায় ৩০০ মানুষ বসবাস করতো। তাদের বাড়িগুলিও ছিল বৃত্তাকার, উপবৃত্তাকার বা কিছুটা U-আকৃতির। এদের তৈরি ভেনাস মূর্তিগুলিও বিশেষভাবে বিখ্যাত। আরও উল্লেখ্য, এই মূর্তিগুলি প্রতিটিই আলাদা আলাদা ব্যক্তির - কোনও দেবীমূর্তি নয়। মূর্তিগুলি সাধারণত মাটি দিয়েই তৈরি হত। Raymond, J. Scott: "Ceremonialism in the Earrly Formative of Ecuador". Senri Ethnological Studies. 37, 1993. পৃঃ - ২৫ – ৪৩।
শিমুলিয়া ইউনিয়ন, সাভার

শিমুলিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ৩৪.৬৬ বর্গ কিলোমিটার। ইউনিয়নের গোহাইল বাড়ি এলাকায় শিমুলিয়া ইউনিয়ন পরিষদ কার্যালয় অবস্থিত। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং
ধামসোনা ইউনিয়ন

ধামসোনা ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ৩২.৭৭ বর্গ কিলোমিটার। বলিভদ্র বাজার এলাকায় (ধামসোনা ইউনিয়নের একটি এলাকা) ধামসোনা ইউনিয়ন পরিষদ কার্যালয় অবস্থিত। অত্র ইউনিয়নের মোট আয়তন ৮০৯৮ একর বা ৩২.৭৭ বর্গ কি.মি. ২০১১ সালের আদমশুমারী অনুযায়ী ইউনিয়নের জনসংখ্যা ৩,০৮,০২৪ জন। ২০১৫ সালের ভোটার তালিকা অনুযায়ী ইউনিয়নের মোট ভোটার সংখ্যা ১,৮৬,৯৮৩ জন। তন্মধ্যে, পুরুষ ভোটার  ৯৪,৪৯০ জন মহিলা ভোটার- ৯২,৪৯৩ জন। ইউনিয়নের মোট রাস্তার দৈর্ঘ্য ১১২ কি.মি. প্রাথমিক শিক্ষা প্রতিষ্ঠানঃ- ১০৪ টি (কেজি সহ)   মাধ্যমিক শিক্ষা প্রতিষ্ঠানঃ  ২৫ টি                 উচ্চ মাধ্যমিক শিক্ষা প্রতিষ্ঠানঃ ৮টি         বিশ্ববিদ্যালয়- দারুল ইহসান বিশ্ববিদ্যালয়, গন বিশ্ববিদ্যালয় মসজিদ ও মাদ্রাসা - ১৫৫টি, মন্দির -১৪ টি, বৌদ্ধ মন্দির-১টি, ঢাকা রপ্তানী প্রক্রিয়াকরণ এলাকা (DEPZ)। ইউনিয়ন পরিষদের মেম্বারওয়ার্ড নং :০৭ (2016-2021) পরমাণু শক্তি গবেষণা প্রতিষ্ঠান একটি। জাতীয় ক্যাডেট কোর প্রশিক্ষণ একাডেমী একটি। বাংলাদেশ বিমান পোল্টি ফার্ম। ঢাকা পল্লীবিদ্যুৎ সমিতি-১ অত্র ইউনিয়ন ১৪টি মৌজা ও গ্রামের সমন্বয়ে গঠিত। গ্রামসমূহ হলো: শ্রীপুর, ভাদাইল, গাজীরচট, পবনারটেক, ডেন্ডাবর, নলাম, এনায়েতপুর, নলাম বাগবাড়ী, পলাশবাড়ী, বাঁশবাড়ী, কাইচাবাড়ী, মধুপুর, বড়টেক, ছনটেকি, কন্ডা, উনাইল, গোপালবাড়ী, মাইঝাইল, পাইছাইল, ধামসোনা, দেবদশা, সুবন্দী, তালটেকি, মোল্লারটেক, নতুন নগর, মোজারমিল। ১.মাইঝাইল, ২.পাইছাইল ১. উনাইল ২. গোপালবাড়ী ১. ধামসোনা ১. সুবন্দী ২. বায়নবাড়ী ৩. কালারটেক, ৪. তালটেকি ৫. নতুন নগর ১. কন্ডা, ২. ছনটেকি ৩. নয়াটেক ৪. মধুপুর, ৫. বিজয় নগর ৬. ফারুক নগর ৭. পেয়দারটেক ৮. বড়টেক ৯. নতুন নগর ১. ভাদাইল ২. পবনারটেক বাইপাইল গাজিরচট-১৩৪৯ আশুলিয়া থানা, বাইপাইল ডিইপিজেড-১৩৪৯ দক্ষিণ গাজীরচট লালপাহাড় সেনাবাহিনীর ফায়ারিং রেঞ্জ। উত্তর গাজীরচট, আমবাগান। উত্তর গাজীরচট, ভূঁইয়া পাড়া। হক মার্কেট, দক্ষিণ গাজীরচট। মৌসুমি মার্কেট, দক্ষিণ গাজীরচট। ৪৯.পলাশবাড়ী ৫০. উত্তর ডেন্ডাবর ৫১. কাইচাবাড়ী ৫২. ডেন্ডাবর ৫৩. পল্লীবিদ্যুৎ ৫৪.পলাশবাড়ী হিন্দু পাড়া (নতুনপাড়া) ৫৫. বাতানটেক ৫৬. বটতলা ৫৭. বিলাসপুর ৫৮.গোচারটেক ৫৫. ডগরতলী ৫৬. নলাম ৫৭. ঘোড়াপীর মাজার ৫৮. বাশঁবাড়ী ৫৯. এনায়েতপুর ইউনিয়নে ছোট বাজার আছে ৮৭ টি ১টি বড়ো আরদ হাটবাজার রয়েছে। বাইপাইল অত্র ইউনিয়নে মোট ১৩৫জন বীর মুক্তিযোদ্ধা রয়েছে। বিশিষ্ট বেক্তিবর্গের মধ্যে নলাম গ্রামের হাজী জান মুহাম্মদ উল্লেখযোগ্য। ইতিহাস ও ঐতিহ্যর নলাম গ্রামের পূর্বপুরুষ হাজী জান মুহাম্মদ ইতিহাসের পাতায় অম্লান হয়ে আছেন। এছাড়া মোঃ সাইফুল ইসলাম যিনি ঢাকা ১৯ সাভার আসনের একজন এমপি। উক্ত ইউনিয়নের একজন বাসিন্দা। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং "ধামসোনা ইউনিয়ন পরিষদ"। বাংলাদেশ জাতীয় তথ্য বাতায়ন। ২ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২ মার্চ ২০২০।
পাথালিয়া ইউনিয়ন

পাথালিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ২৮.৭৪ বর্গ কিলোমিটার। নবীনগরের কুরগাঁও (নতুন পাড়া), সোসাইটি রোডে পাথালিয়া ইউনিয়ন পরিষদ কার্যালয়ের অবস্থান। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং